РЕГЛАМЕНТ ЗА ИЗПЪЛНЕНИЕ (ЕС) 2018/1915 НА КОМИСИЯТА

от 6 декември 2018 година

за одобряване на активното вещество Metschnikowia fructicola, щам NRRL Y-27328, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията

(текст от значение за ЕИП)

ЕВРОПЕЙСКАТА КОМИСИЯ,

като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 от него,

като има предвид, че:

(1) В съответствие с член 7, параграф 1 от Регламент (ЕО) № 1107/2009 на 30 септември 2014 г. Koppert B.V. подаде до Франция заявление за одобрение на активното вещество Metschnikowia fructicola, щам NRRL Y-27328.

(2) В съответствие с член 9, параграф 3 от посочения регламент на 3 юни 2015 г. Франция като държава членка докладчик уведоми заявителя, другите държави членки, Комисията и Европейския орган за безопасност на храните („Органът“), че заявлението е допустимо.

(3) На 17 октомври 2016 г. държавата членка докладчик представи на Комисията — с копие до Органа — проект на доклад за оценка, в който се оценява дали може да се очаква активното вещество да отговаря на критериите за одобрение, предвидени в член 4 от Регламент (ЕО) № 1107/2009.

(4) Органът изпълни изискванията на член 12, параграф 1 от Регламент (ЕО) № 1107/2009. В съответствие с член 12, параграф 3 от посочения регламент на 20 март 2017 г. той поиска от заявителя да предостави допълнителна информация на държавите членки, Комисията и Органа. На 12 септември 2017 г. извършената от държавата членка докладчик оценка на допълнителната информация бе предадена на Органа под формата на актуализиран проект на доклад за оценка.

(5) На 24 ноември 2017 г. Органът съобщи на заявителя, на държавите членки и на Комисията заключението си (2) относно това дали може да се очаква активното вещество Metschnikowia fructicola, щам NRRL Y-27328, да отговаря на критериите за одобрение, предвидени в член 4 от Регламент (ЕО) № 1107/2009. Органът направи заключението си публично достояние.

(6) На 20 юли 2018 г. Комисията представи на Постоянния комитет по растенията, животните, храните и фуражите доклада за преразглеждане относно Metschnikowia fructicola, щам NRRL Y-27328, както и проект на регламент за одобрение на посоченото вещество.

(7) Бе установено, че критериите за одобрение, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ активното вещество, и по-специално на видовете употреба, които са проучени и подробно описани в доклада за преразглеждане.

(8) Поради това е целесъобразно веществото Metschnikowia fructicola, щам NRRL Y-27328, да бъде одобрено.

(9) В съответствие с член 13, параграф 2 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия.

(10) В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (3) следва да бъде съответно изменено.

(11) Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

ПРИЕ НАСТОЯЩИЯ РЕГЛАМЕНТ:

Член 1 Одобряване на активното вещество Активното вещество Metschnikowia fructicola, щам NRRL Y-27328, посочено в приложение I, се одобрява при предвидените в същото приложение условия.

Член 2 Изменения на Регламент за изпълнение (ЕС) № 540/2011 Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.

Член 3 Влизане в сила Настоящият регламент влиза в сила на двадесетия ден след деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави членки. Съставено в Брюксел на 6 декември 2018 година. За Комисията Председател Jean-Claude JUNCKER

(1) ОВ L 309, 24.11.2009 г., стр. 1.

(2) ЕОБХ (Европейски орган за безопасност на храните), 2018 г. Conclusion on the peer review of the pesticide risk assessment of the active substance Metschnikowia fructicola NRRL Y-27328 (Заключение във връзка с партньорската проверка на оценката на риска от употребата на активното вещество Metschnikowia fructicola, щам NRRL Y-27328), EFSA Journal (Бюлетин на ЕОБХ) 2017;15(12):5084, 19 стр. doi:10.2903/j.efsa.2017.5084.

(3) Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).